Die Franse oorlogsminister Paul Painlevé was die dryfkrag agter die linie, maar uiteindelik het sy opvolger en oorlogsveteraan André Maginot die plan vir die konstruksie in 1930 aan die Franse parlement voorgelê. Sy projek wat 2,9 miljard frank gekos het (deesdae: 1,5 miljard euro) het 'n groot invloed op die Franse ekonomie gehad, veral in 'n tyd van ekonomiese krisis. Verdediging teen Duitsland is egter as noodsaaklik beskou, veral toe Adolf Hitler aan bewind gekom het. Daarbenewens het dit 20 000 werksgeleenthede geskep en die grensgebiede geëlektrifiseer.
Baie vestings, en skuilings is nou oop vir die publiek. In die vestings Fermont en Hackenberg kan persone in die oorspronklike ammunisie-trein ry. In Fermont word begeleide toere aangebied deur 'n Nederlandse gids en in Hackenberg deur 'n Duits- en Engelssprekende gids. Sommige vestings word steeds vir militêre doelwitte gebruik. GO Hochwald en GO Mont Agel word byvoorbeeld gebruik vir die Franse lugverdediging doeleindes.